SET ปิดเช้าทรงตัว นักลงทุนชะลอลงทุนเหตุใกล้หยุดยาว บ่ายคาดแกว่งแคบ
SET ปิดเช้าบวก 1.12 จุด หรือ 0.07% มาที่ 1,550.65 จุด มูลค่าซื้อขายที่ 15,941.95 ล้านบาท บ่ายคาดดัชนีตลาดหุ้นไทยจะเคลื่อนไหวอยู่ในกรอบแคบ หากตลาดตลาดหุ้นยุโรปเปิดช่วงบ่ายมาไม่มีข่าวพิเศษเข้ามา แนวรับ 1,540 จุด แนวต้าน 1,550 จุด
8 เม.ย. 2558

ผู้สื่อข่าวรายงานว่า ตลาดหุ้นไทยดัชนี SET ปิดตลาดช่วงเช้า (8 เม.ย.) บวก 1.12 จุด หรือ 0.07% มาที่ 1,550.65 จุด สูงสุดที่ 1,555.62 จุด ต่ำสุดที่ 1,544.14 จุด มูลค่าซื้อขายที่ 15,941.95 ล้านบาท
นายธนเดช รังษีธนานนท์ ผู้อำนวยการฝ่ายวิเคราะห์หลักทรัพย์ บล.กรุงศรี เปิดเผยถึงตลาดหุ้นไทยช่วงเช้าที่ผ่านมาอยู่ในช่วงของการพักฐาน ขณะที่นักลงทุนยังชะลอการลงทุน เนื่องจากใกล้ถึงเทศกาลสงกรานต์ที่เป็นวันหยุดยาว ขณะเดียวกันยังต้องติดตามรายงานผลการประชุมคณะกรรมการกำหนดนโยบาย(FOMC) ของเฟด ในวันนี้ด้วย
แนวโน้มการลงทุนบ่ายนี้ คาดว่าดัชนีตลาดหุ้นไทยจะเคลื่อนไหวอยู่ในกรอบแคบ หากตลาดตลาดหุ้นยุโรป เปิดช่วงบ่ายมาไม่มีข่าวพิเศษเข้ามา พร้อมให้กรอบแนวรับ 1,540 จุด และแนวต้าน 1,550 จุด